ร้านนี้เป็นสไตล์สุกี้ แบบ Low Cost ราคาประหยัด ขายเป็นชุด ไม่มีบุฟเฟ่ ราคาชุดเล็กที่ 99 บาท ชุดใหญ่ 149 บาท ปริมาณทานได้ 2 คนกำลังดี ในเซ็ตจะมี หมูนุ่ม เนื้อปลา เกี๊ยวกุ้ง ลูกชิ้นรักบี้ เต้าหู้ไข่ ตับ ไข่ดิบ ปูอัด ผักกาดขาว ผักบุ้ง เห็ดเข็มทอง วุ้นเส้น แล้วก็เส้นโซบะ 

น้ำซุปใช้กระดูกหมูมาต้ม กลิ่นและรสชาตดีเลย มีความหวานที่มาจากกระดูกหมู ส่วนน้ำจิ้มสุกี้ ทางร้านทำเอง อร่อยดีครับ เปรี้ยว หวาน เค็มลงตัว

พวกของสดสั่งเพิ่มได้แต่ละอย่างจะ 29 บาท ส่วนผักจะ 12-15 บาท 

โดยภาพรวม.. ร้านนี้ผมชอบนะ เจ้าของร้านทำเอง เสริฟเอง ให้การดูแลลูกค้าดี ชอบน้ำซุปกับน้ำจิ้ม 2 อย่างนี้เป็นจุดหลักของสุกี้ ถ้าไม่อร่อยก็จบเห่.. วัตถุดิบแต่ละอย่างนั้นสดใหม่ ร้านเค้าเลือกใช้ของเกรดกลางๆ ค่อนไปในทางดี ไม่มีกลิ่นคาว ไม่มีกลิ่นตุ  ราคาไม่แพงด้วย อย่างมาทาน 3 คน สั่งชุดใหญ่ 2 ชุด ก็อิ่มแล้วละ ในราคาไม่ถึง 300 บาท ตกคนละไม่เกิน 100 บาท บรรยากาศร้านก็สะอาดเอี่ยม น่านั่งดี เป็นโต๊ะนั่งพื้นแบบญี่ปุ่น หรือใครไม่ถนัด เค้าก็มีโต๊ะม้าหินให้นั่งด้วยครับ 

พิกัด : หน้าทางเข้าตลาดเก่าอ่างศิลาเลย ตรงที่มีครกใบใหญ่ตั้งอยู่ ปากซอยถ.มิตรสัมพันธ์

เวลาทำการ :  15.00 - 23.00